Nyamenle zile ye ɛwɔkɛ ne azo hilele Gyekɔbo (13-15)
28 Yemɔti Ayezeke vɛlɛle Gyekɔbo na ɔyilale ye na ɔzele ye kɛ: “Mmagya Keena mraalɛ ne mɔ bie.+2 Kɔ wɔ mame papa Bɛtuwɛle sua nu wɔ Padan-elam na kɔgya wɔ mame adiema nrenyia Leeban amra mraalɛ ne mɔ bie.+3 Nyamenle Tumivolɛ Bedevinli ne bayila wɔ na yeamaa ɛ nwo azo, na wɔayɛ menli* ekpunli ekpunli.+4 Na ɔbava Ebileham nyilalɛ ne yeamaa ɛdawɔ+ nee ɛ bo zo amra, amaa wɔava azɛlɛ ne mɔɔ ɛde zo kɛ ɛyɛvolɛ mɔɔ Nyamenle vale maanle Ebileham la.”+5 Yemɔti Ayezeke maanle Gyekɔbo hɔle, na ɔhɔle Elamenli Bɛtuwɛle ara Leeban, Relebɛka mɔɔ wole Gyekɔbo nee Yisɔ la adiema ne+ ɛkɛ wɔ Padan-elam.6 Yisɔ nwunle kɛ Ayezeke ɛyila Gyekɔbo na yemaa yehɔ Padan-elam kɛ ɔhɔgya raalɛ wɔ nehane, yɛɛ mekɛ mɔɔ ɔyilale ye la ɔzele ye kɛ, “Mmagya Keena mraalɛ ne mɔ bie,”+7 yemɔti Gyekɔbo ɛdie ye papa nee ye mame na yehɔ Padan-elam.+8 Akee Yisɔ nwunle kɛ ye papa Ayezeke anye ɛnlie Keena mraalɛ ne mɔ anwo,+9 ɔti Yisɔ hɔle Yehyemɛle anwo ɛkɛ na ɔhɔgyale Ebileham ara Yehyemɛle ara raalɛ Meehalate, Nɛbeeyɔto adiema raalɛ ne ɔbokale ɔ ye mɔ dɛba ne anwo.+10 Gyekɔbo vile Biyɛ-hyiba na ɔbɔle ɔ ti wɔ Hɛlan nehane.+11 Nzinlii ɔhɔdwule ɛleka bie na ɔyɛle kɛ ɔda ɛkɛ ne nɔe ne ɔluakɛ ɛnee sɛnzɛne ne ɛhɔdɔ. Ɔti ɔvale ɛkɛ ne bolɛ ne ko ɔzɔle ɔ ti na ɔlale ɛkɛ.+12 Akee ɔhanle ɛlalɛ bie, na nea! ɛnee kpolike bie gyi azɛlɛ ne azo na ɔ ti kpula anwuma nehane; na ɛnee Nyamenle anwumabɔvolɛma ɛlɛdi fodwu wɔ zolɛ.+13 Na nea! ɛnee Gyihova wɔ ɔ ti zo nehane, na ɔhanle kɛ:“Medame a mele Gyihova, wɔ nenyia Ebileham nee wɔ papa Ayezeke Nyamenle ne a.+ Mebava azɛlɛ ne mɔɔ ɛla zo la meamaa ɛdawɔ nee ɛ bo zo amra.+14 Na ɛ bo zo amra bayɛ kɛ azɛlɛ nwo ɛnwea,+ na bɛbadɛlɛ bɛahɔ adɔleɛ nee aduduleɛ nee sɔlɔ nee nyiakɛ, na ɔlua ɛdawɔ nee ɛ bo zo amra ati, mbusua kɔsɔɔti mɔɔ wɔ azɛlɛ ye azo la banyia nyilalɛ.+15 Me nee wɔ lua yɛɛ mebabɔ ɛ nwo bane wɔ ɛleka biala mɔɔ ɛbahɔ la, na meava wɔ meazia meara azɛlɛ ɛhye azo.+ Menrɛgyakyi wɔ kɔkpula kɛ mekɛyɛ mɔɔ menvale membɔle wɔ ɛwɔkɛ la.”+16 Akee Gyekɔbo dunwuele vile nafelɛ nu na ɔhanle kɛ: “Amgba Gyihova wɔ ɛke, yɛɛ menze a.”17 Na ɛzulolɛ kpole hanle ye na ɔhanle kɛ: “Ɛke yɛ ɛzulolɛ kpalɛ! Ɛke ɛnle ɛleka biala kɛ Nyamenle sua nu,+ yɛɛ anwuma anlenkɛ ne ɛne.”+18 Yemɔti Gyekɔbo dwazole nwonlomɔ mangyee ne na ɔvale bolɛ ne mɔɔ ɔvale ɔzɔle ɔ ti la ɔkpɔnlanle ɛkɛ ne kɛ ngakyedeɛ na ɔwolale nwole ɔguale zolɛ.+19 Ɔti ɔvɛlɛle ɛkɛ ne Bɛtɛle,* noko ɛnee bɛfɛlɛ sua ne Lɛɛze.+20 Akee Gyekɔbo bɔle ɛwɔkɛ kɛ: “Saa Nyamenle nee me dua na ɔbɔ me nwo bane wɔ me adendulɛ ne anu, na ɔmaa me aleɛ medi na ɔmaa me adɛladeɛ mewula21 na mesia mekɔ me papa sua nu anzodwolɛ nu a, ɛnee Gyihova ɛhile kɛ amgba ɔle me Nyamenle.22 Na bolɛ ɛhye mɔɔ mekpɔnla ye wɔ ɛke kɛ ngakyedeɛ la bayɛ Nyamenle sua nu,+ na debie biala mɔɔ ɛdawɔ Nyamenle ɛbava wɔamaa me la, mebahyɛ nu bulu meamaa wɔ ko.”
twi_Latn twi_Latn